User talk:Xhevdetdoda

Gjimnazi “Xhevdet Doda” në Prishtinë u themelua më 1 korrik të vitit 1971 në bazë të vendimit të marrë në mbledhjen e Bashkësisë Komunale të Arsimit. Fillimisht në vitin shkollor 1971/72 janë regjistruar 207 nxënës ndërsa sot ky gjimnaz ka më se 2000 apo më shumë nxënës të vendit tonë. Qysh prej themelimit të tij, ky gjimnaz ka hasë në probleme rreth objektit. Sot nxënësit e gjimnazit “Xhevdet Doda” në Prishtinë vijojnë mësimin në lokalet e Sh.M.M. “Dr. Ali Sokoli” në Prishtinë. Ndërsa planifikohet ndërtimi i një objekti të ri për Gjimnazin “Xhevdet Doda”.

Dallohet si ndër gjimnazet më të mira në Republikën e Kosovës për kritere të larta vlerësimi prej nga edhe nxënësit dalin më të përgatitur për dallim nga gjimnazet tjera të vendit.

Gjimnazi “Xhevdet Doda” në Prishtinë është gjimnaz i Shkencave të Natyrës dhe mësimi në këtë gjimnaz zgjat 3 vite shkollore. Po ashtu njihet si gjimnaz prej nga dalin shumë profesor, doktorë e personalitete të tjera publike të cilët udhëheqin vendin tonë.

Në kuadër të Gjimnazit “Xhevdet Doda” vepron edhe Rinia Shkollore (RSH) e cila përfaqëson interesat e nxënësve në Këshillin e Shkollës, Këshillin e Nxënësve të Prishtinës dhe Këshillin e Nxënësve të Kosovës, si dhe në organizata e institucione të ndryshme brenda dhe jashtë vendit. Rinia Shkollore udhëhiqet nga Kryetari i RSH, i cili zgjedhet nga përfaqësuesit e nxënësve në Kuvendin Zgjedhor.